กฎกระทรวงกฎกระทรวงฉบับที่ 18 (พ.ศ.2521)ออกตามความในพระราชบัญญัติพิกัดอัตราค่าภาคหลวงแร่พ.ศ.2509 อาศัยอำนาจตามความในมาตรา 4แห่งพระราชบัญญัติพิกัดอัตราค่าภาคหลวงแร่พ.ศ.2509ซึ่งแก้ไขเพิ่มเติมโดยพระราชบัญญัติพิกัดอัตราค่าภาคหลวงแร่ (ฉบับที่ 2)พ.ศ.2520 มาตรา 5 มาตรา 6 มาตรา 7 และมาตรา 9แห่งพระราชบัญญัติพิกัดอัตราค่าภาคหลวงแร่ พ.ศ.2509 รัฐมนตรีว่าการกระทรวงอุตสาหกรรมออกกฎกระทรวงไว้ดังต่อไปนี้ ข้อ 1 ให้ยกเลิก (1) กฎกระทรวง ฉบับที่ 7 (พ.ศ.2514)ออกตามความในพระราชบัญญัติพิกัดอัตราค่าภาคหลวงแร่ พ.ศ.2509 (2) กฎกระทรวง ฉบับที่ 8 (พ.ศ.2516)ออกตามความในพระราชบัญญัติพิกัดอัตราค่าภาคหลวงแร่ พ.ศ.2509 (3) กฎกระทรวง ฉบับที่ 9(พ.ศ.2518) ออกตามความในพระราชบัญญัติพิกัดอัตราค่าภาคหลวงแร่ พ.ศ.2509 (4) กฎกระทรวง ฉบับที่ 10(พ.ศ.2518) ออกตามความในพระราชบัญญัติพิกัดอัตราค่าภาคหลวงแร่ พ.ศ.2509 (5) กฎกระทรวง ฉบับที่ 11(พ.ศ.2520) ออกตามความในพระราชบัญญัติพิกัดอัตราค่าภาคหลวงแร่ พ.ศ.2509 (6) กฎกระทรวง ฉบับที่ 12(พ.ศ.2520) ออกตามความในพระราชบัญญัติพิกัดอัตราค่าภาคหลวงแร่ พ.ศ.2509 (7) กฎกระทรวง ฉบับที่ 13(พ.ศ.2520) ออกตามความในพระราชบัญญัติพิกัดอัตราค่าภาคหลวงแร่ พ.ศ.2509 (8) กฎกระทรวง ฉบับที่ 14(พ.ศ.2520) ออกตามความในพระราชบัญญัติพิกัดอัตราค่าภาคหลวงแร่ พ.ศ.2509 (9) กฎกระทรวง ฉบับที่ 15(พ.ศ.2520) ออกตามความในพระราชบัญญัติพิกัดอัตราค่าภาคหลวงแร่ พ.ศ.2509 ข้อ 2 ให้เรียกเก็บค่าภาคหลวงแร่ดีบุกตามราคาที่ประกาศตามข้อ2 (1)แห่งกฎกระทรวงฉบับที่ 6 (พ.ศ.2514) ออกตามความในพระราชบัญญัติพิกัดอัตราค่าภาคหลวงแร่พ.ศ.2509 ในอัตราต่อไปนี้ (1)ร้อยละสามสิบของราคาโลหะดีบุกต่อหกสิบกิโลกรัมสำหรับราคาส่วนที่เกินสามพันบาท แต่ไม่เกินหกพันบาท (2) ร้อยละสามสิบห้าของราคาโลหะดีบุกต่อหกสิบกิโลกรัมสำหรับราคาส่วนที่เกินหกพันบาท แต่ไม่เกินเก้าพันบาท (3)ร้อยละสี่สิบของราคาโลหะดีบุกต่อหกสิบกิโลกรัม สำหรับราคาส่วนที่เกินเก้าพันบาทในกรณีที่คำนวณค่าภาคหลวงที่เรียกเก็บตามวรรคหนึ่งแล้ว ค่าภาคหลวงที่จะต้องเรียกเก็บเกินร้อยละสามสิบของราคาที่ประกาศ ให้เรียกเก็บเพียงร้อยละสามสิบบาทของราคาที่ประกาศ ข้อ 3ให้เรียกเก็บค่าภาคหลวงแร่ชนิดที่มีทังสติกออกไซด์ ในอัตราร้อยละยี่สิบของราคาซึ่งประกาศตามข้อ 2 (2) แห่งกฎกระทรวงฉบับที่ 6(พ.ศ.2514) ออกตามความในพระราชบัญญัติพิกัดอัตราค่าภาคหลวงแร่ พ.ศ.2509 ข้อ 4ให้เรียกเก็บค่าภาคหลวงแร่ทองคำในอัตราร้อยละสามกับห้าสิบเจ็ดในร้อยของราคาซึ่งประกาศตามข้อ 2 (3) แห่งกฎกระทรวง ฉบับที่ 6 (พ.ศ.2514) พระราชบัญญัติพิกัดอัตราค่าภาคหลวงแร่ พ.ศ.2509 ข้อ 5 ให้เรียกเก็บค่าภาคหลวงแร่รัตนชาติในอัตราร้อยละของราคาซึ่งประกาศตามที่กำหนดไว้ในบัญชีแร่และอัตราค่าภาคหลวงแร่ท้ายกฎกระทรวงนี้ สำหรับราคาซึ่งประกาศดังกล่าวให้ถือราคา ซึ่งประกาศตาม 2 (3) ทวิแห่งกฎกระทรวง ฉบับที่ 6 (พ.ศ.2514)ออกตามความในพระราชบัญญัติพิกัดอัตราค่าภาคหลวงแร่ พ.ศ.2509 ข้อ 6ให้เรียกเก็บค่าภาคหลวงแร่อื่นในอัตราร้อยละของราคาซึ่งประกาศตามที่กำหนดไว้ในบัญชีแร่และอัตราค่าภาคหลวงแร่ท้ายกฎกระทรวงนี้ สำหรับราคาซึ่งประกาศดังกล่าวให้ถือราคาซึ่งประกาศตามข้อ 2 (4)แห่งกฎกระทรวง ฉบับที่ 6(พ.ศ.25214)ออกตามความในพระราชบัญญัติพิกัดอัตราค่าภาคหลวงแร่ พ.ศ.2509ให้ไว้ ณ วันที่ 6 พฤศจิกายน พ.ศ.2521เกษม จาติกาวณิชรัฐมนตรีว่าการกระทรวงอุตสาหกรรมบัญชีแร่และอัตราค่าภาคหลวงแร่---------------------------------------------------------------------หมายเหตุ: เหตุผลในการประกาศใช้กฎกระทรวงฉบับนี้ คือเนื่องจากได้มีผู้ขอประทานบัตรทำเหมืองแร่รัตนชาติซึ่งจำเป็นต้องกำหนดพิกัดอัตราค่าภาคหลวงสำหรับแร่รัตนชาติเป็นการเพิ่มขึ้นในกฎกระทรวง ฉบับที่ 7(พ.ศ.2514) ออกตามความในพระราชบัญญัติพิกัดอัตราค่าภาคหลวงแร่พ.ศ.2509อันเป็นกฎกระทรวงว่าด้วยการกำหนดอัตราค่าภาคหลวงแร่ประกอบกับกฎกระทรวงฉบับดังกล่าวได้ถูกแก้ไขเพิ่มเติมมาแล้วถึง 8 ครั้ง สมควรนำพิกัดอัตราค่าภาคหลวงแร่มารวมไว้เป็นฉบับเดียวกันเพื่อความสะดวกในการใช้ จึงจำเป็นต้องออกกฎกระทรวงนี้